《题朱元良友琴图手卷》
元代·叶颙

彼此虚怀七尺躯，同音相和久相知。坐看峰顶云飞处，话到江空月落时。

遇得意来俄断绝，到无声际忽清奇。胸中多少惊人句，不是桐君合语谁。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。